**NON-DISCLOSURE AGREEMENT (NDA)**

Mellem

Virksomhedens navn: \_\_\_\_\_\_\_\_\_\_\_\_\_\_

CVR-nr: \_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(herefter "[indsæt navn]")

og

Virksomhedens navn: \_\_\_\_\_\_\_\_\_\_\_\_\_\_

CVR-nr: \_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(herefter "[indsæt navn]")

hver for sig benævnt ”Part” og samlet benævnt ”Parterne”.

Denne fortrolighedsaftale (“Aftalen”) er indgået den [dato].

# Formål

## Aftalen er indgået for at beskytte de fortrolige oplysninger (de ”Fortrolige Oplysninger” som er defineret i punkt 3.1), der deles mellem Parterne i forbindelse med: [beskriv formålet med deling af oplysningerne, f.eks. forretningssamarbejde, teknologiudvikling, udvikling af nye produkter, drøftelse af en potentiel investering osv.] (”Formålet”).

# Definitioner og fortolkning

I denne Aftale skal følgende definitioner finde anvendelse:

|  |  |
| --- | --- |
| ”Afgivende Part” | har den betydning, der er angivet i punkt 3.1. |
| ”Formål” | har den betydning, der er angivet i punkt 1.1. |
| ”Fortrolige Oplysninger” | har den betydning, der er angivet i punkt 3.1. |
| “Modtagende Part” | har den betydning, der er angivet i punkt 3.1. |
| ”Repræsentanter” | betyder direktører, ledende medarbejdere, ansatte, repræsentanter, rådgivere eller aftaleparter hos den relevante Part. |

# Fortrolige Oplysninger

## Fortrolige Oplysninger omfatter alle oplysninger, hvad enten de foreligger i mundtlig, skriftlig eller elektronisk form, som en Part modtager eller får adgang til (”Modtagende Part”) fra den Part, der videregiver oplysninger eller dokumentation (”Afgivende Part”), herunder men ikke begrænset til:

### samtlige oplysninger uanset form, der vedrører den Afgivende Part, og som videregives (enten direkte eller indirekte) af Den Afgivende Part eller af den Afgivende Parts Repræsentanter, uanset om disse oplysninger videregives mundtligt, skriftligt eller i elektronisk form,

### samtlige rapporter, notater, analyser eller øvrige dokumenter, der afspejler, eller som er udarbejdet på grundlag af, de Fortrolige Oplysninger, der fremgår af punkt (a) ovenfor, uanset om disse dokumenter er udarbejdet af den Modtagende Part og/eller dennes Repræsentanter, og

### andre informationer hvis videregivelse eller offentliggørelse direkte eller indirekte vil kunne skade økonomiske interesser hos den Afgivende Part,

### samlet (”Fortrolige Oplysninger”).

# Brug af Fortrolige Oplysninger

## Den Modtagende Part må udelukkende anvende de Fortrolige Oplysninger i overensstemmelse med Formålet, og kun for så vidt det er nødvendigt for varetagelsen af Formålet. Den Modtagende Part forpligter sig specifikt til ikke at anvende de Fortrolige Oplysninger til fordel for sin virksomhed eller i øvrigt på en måde, der kan skade den Afgivende Parts virksomhed.

## Den Modtagende Part skal sikre overholdelse af nedenstående forpligtelser:

* 1. Den Modtagende Part forpligter sig til ikke at afsløre, offentliggøre eller på nogen måde videregive de Fortrolige Oplysninger til tredjeparter uden forudgående skriftligt samtykke fra den Afgivende Part, og
  2. den Modtagende Part skal tage alle rimelige forholdsregler for at beskytte de Fortrolige Oplysninger, herunder at opbevare dem på en sikker måde og behandle dem som strengt fortroligt.

## Den Modtagende Part skal sikre, at videregivelse af Fortrolige Oplysninger er begrænset til:

* 1. De personer hos den Modtagende Parts Repræsentanter, for hvem det er nødvendigt at modtage og behandle Fortrolige Oplysninger i forbindelse med Formålet,
  2. en domstol eller anden offentlig myndighed, men kun hvis den Modtagende Part er endeligt og bindende pålagt at dele de Fortrolige Oplysninger med en sådan instans, og
  3. de rettigheder, som den Afgivende Part udtrykkeligt har tildelt den Modtagende Part. Den Afgivende Part forbeholder sig alle øvrige rettigheder til de Fortrolige Oplysninger og tildeler ingen yderligere rettigheder, end hvad der udtrykkeligt er blevet tildelt i denne Aftale.

## Den Modtagende Part skal sikre, at dens Repræsentanter overholder vilkårene i denne Aftale, og den Modtagende Part er ansvarlig for enhver misligholdelse af vilkårene i Aftalen begået af dens Repræsentanter. Den Modtagende Part skal informere sine Repræsentanter om de Fortrolige Oplysningers fortrolige karakter og sikre, at de behandler oplysningerne med samme grad af fortrolighed og omhu, som hvis de selv var direkte bundet af denne Aftale.

# Undtagelser

## Uanset punkt 3 i denne Aftale omfatter Fortrolige Oplysninger ikke:

### Oplysninger, der på tidspunktet, hvor den Afgivende Part eller en af den Afgivende Parts Repræsentanter videregav oplysninger, der allerede var alment kendt i offentligheden eller oplysninger som blev offentlig tilgængelige på anden måde end som følge af misligholdelse af denne Aftale begået af den Modtagende Part eller dennes Repræsentanter,

### oplysninger, som den Modtagende Part skriftligt kan påvise, var både behørigt og retmæssigt i den Modtagende Parts eller dennes Repræsentanters besiddelse forud det tidspunkt, hvor de blev videregivet af den Afgivende Part eller af en eller flere af den Afgivende Parts rådgivere,

### oplysninger, som den Modtagende Part skriftligt kan påvise, var både behørigt og retmæssigt indhentet af denne eller dennes Repræsentanter fra anden kilde end den Afgivende Part, og at denne kilde i følge den Modtagende Part eller den relevante Repræsentant ikke er underlagt nogen anden fortroligheds- eller hemmeligholdelsesforpligtelse eller forpligtelse til ikke at anvende oplysningerne, og

### oplysninger, som den modtagende Part selv har udviklet eller oparbejdet, uafhængigt af Fortrolige oplysninger modtaget fra den Afgivende Part.

# Returnering af Fortrolige Oplysninger

## Ved Formålets afslutning eller på anmodning af den Afgivende Part, der til enhver tid kan fremsættes uden angivelse af årsag, skal den Modtagende Part og dennes Repræsentanter straks, og senest inden for 5 kalenderdage fra datoen for den Afgivende Parts anmodning, slette, returnere eller destruere alle Fortrolige Oplysninger, der er i den Modtagende Parts besiddelse. Ved anmodning fra den Afgivende Part skal den Modtagende Part erklære over for den Afgivende Part, at alle Fortrolige Oplysninger er returneret, tilintetgjort eller slettet.

## Punkt 6.1 finder ikke anvendelse i følgende tilfælde:

* 1. for kopier af Fortrolige Oplysninger, der er dannet som en del af automatiske IT-backupsystemer, eller
  2. i det omfang den Modtagende Part eller dennes Repræsentanter er forpligtede til at opbevare Fortrolige Oplysninger i henhold til gældende lovgivning, regler fastsat af offentlige myndigheder, interne complianceprocedurer, eller – for den Modtagende Parts professionelle rådgivere – når opbevaringen af Fortrolige Oplysninger, som Repræsentanterne har udarbejdet på baggrund af de modtagne Fortrolige Oplysninger, er nødvendig for at beskytte deres legitime interesser.

# Misligholdelse

## Den Modtagende Part skal straks underrette den Afgivende Part om enhver formodet trussel eller faktisk misligholdelse af denne Aftale begået af den Modtagende Part eller en af dennes Repræsentanter, så snart den Modtagende Part bliver bekendt med en sådan misligholdelse.

## Misligholdelse begået af den Modtagende Part eller af dennes Repræsentanter af forpligtelserne i henhold til denne Aftale kan, foruden øvrige beføjelser i henhold til gældende lovgivning, herunder retten til at kræve erstatning, udløse krav fra den Afgivende Part om nedlæggelse af fogedforbud.

# Ingen indeståelse eller garanti

## Parterne anerkender og accepterer, at de Fortrolige Oplysninger leveres ”som de er og forefindes” uden nogen indeståelse eller garanti af nogen art. Dette omfatter, men er ikke begrænset til, garantier vedrørende nøjagtigheden, pålideligheden eller fuldstændigheden af de Fortrolige Oplysninger. Hverken den Afgivende Part eller dennes Repræsentanter kan holdes ansvarlige for tab, der måtte opstå som følge af den Modtagende Parts brug af, tillid til eller fortolkning af de Fortrolige Oplysninger. Den Afgivende Part eller dennes Repræsentanter er heller ikke forpligtet til at levere yderligere oplysninger, ajourføre de Fortrolige Oplysninger eller rette eventuelle fejl heri, som måtte blive opdaget.

## Dette pkt. 8 indeholder ingen ansvarsfraskrivelse eller ansvarsbegrænsning for svig eller forsæt.

# Varighed

## Denne Aftale er gyldig fra den dato, den underskrives af begge Parter og er gældende under hele samarbejdets løbetid, og gælder i 2 år fra datoen for Formålets ophør.

# Overdragelse

## Ingen af Parterne må overdrage deres rettigheder eller forpligtelser i henhold til denne Aftale til nogen anden person eller enhed, hverken helt eller delvist, uden forudgående skriftligt samtykke fra den anden Part.

# Omkostninger

## Parterne bærer egne omkostninger, som enten de selv eller deres respektive Repræsentanter og rådgivere pådrager sig i forbindelse med Formålet.

# Databeskyttelse og privatlivspolitik

## Hvis de Fortrolige Oplysninger indeholder personoplysninger (som defineret i Artikel 4(1) i EU’s databeskyttelsesforordning), anses hver Part som uafhængig dataansvarlig i relation til de Fortrolige Oplysninger, og hver Part er uafhængig ansvarlig for at overholde gældende lovgivning og regler for databeskyttelse.

# Aftalens Lovvalg og tvister

## Denne Aftale skal fortolkes og håndhæves i overensstemmelse med dansk ret, dog med undtagelse af dansk rets internationale lovvalgsregler.

## Såfremt en bestemmelse i nærværende Aftale erklæres ugyldig af en kompetent domstol, skal ugyldigheden alene omfatte den del af bestemmelsen, der ikke kan håndhæves. Den resterende del af bestemmelsen og alle øvrige bestemmelser i denne Aftale forbliver fuldt ud gældende.

## Enhver tvist, der udspringer af eller relaterer sig til denne Aftale, skal afgøres ved [Københavns Byret] som aftalt værneting.

*(Underskrifter på næste side)*

# Underskrifter

For og på vegne af [indsæt navn]:

Dato:

|  |  |  |  |  |
| --- | --- | --- | --- | --- |
|  |  |  |  |  |
| Navn: |  |  | Navn: |  |
| Stilling: |  |  | Stilling: |  |

For og på vegne af [indsæt navn]:

Dato:

|  |  |  |  |  |
| --- | --- | --- | --- | --- |
|  |  |  |  |  |
| Navn: |  |  | Navn: |  |
| Stilling: |  |  | Stilling: |  |

Denne skabelon er en grundlæggende form, og det er altid en god idé at få en advokat til at gennemgå den for at sikre, at den opfylder dine specifikke behov og krav i relation til gældende lovgivning.